লিয়ন থেকে এখন তিনি লায়লা। বছর শেষে সানি লিয়নের আইটেম সং লায়লা ম্যায় লায়লা-তে বুঁদ হয়ে রয়েছে সোশ্যাল মিডিয়া। শুধু গানেই মাত করছেন না, মাঝে মধ্যে দার্শনিক কথাবার্তাতেও মুগ্ধ করছেন ভক্তদের। কী ভাবে? গত বুধবার সানি লিয়নের একটি টুইট হঠাত্ই ভাইরাল হয়ে ওঠে। সমীর নামে এক ভক্ত সানি লিয়নকে টুইটে প্রশ্ন করেন, কেউ যদি সানির ছবি নিয়ে অসম্মান করে, তা হলে তিনি কীভাবে সামলাবেন। ভক্তর আরও প্রশ্ন, “আপনার খুব কাছের মানুষ যদি প্রতারণা করে, তা হলে আপনি কী করবেন?” এই প্রশ্নের উত্তরে সানি লিয়ন যে জবাব দিলেন, তাতে রীতিমতো মুগ্ধ হয়ে গেল সোশ্যাল মিডিয়া। কী বললেন তিনি? বলিউডের হার্টথ্রব সানি লিওন বলেন, “আমার কাছের বন্ধুরা কখনও পিছন থেকে ছুরি মারবে না। যদিও বা এমন ঘটে, তা হলে তাঁরা কোনও দিনই আমার বন্ধু ছিল না। এদের বাইরেও পৃথিবীতে প্রচুর মানুষ রয়েছেন, যাঁরা আমার কাছের বন্ধু হতে পারে।”